เป็นตุ่มเเข็ง​ๆที่นิ้วมือค่ะ ต้องผ่าตัดหรือทำยังไงดีคะ รำคาญมากเลยค่ะ
สวัสดีค่ะ Bt,ตุ่มแข็งๆ ที่นิ้วมือ อาจเป็น1. ตาปลา เกิดจากเนื้อเยื่อชั้นผิวหนังมีการหนาตัวและนูนขึ้นมาเป็นตุ่มเล็กๆ มักมีอาการเจ็บ เกิดจากการโดนกดทับบ่อยๆ หรือโดนเสียดสีบ่อยๆ เช่น การใช้นิ้วมือจับปากกาเขียนหนังสือมากไป การร้อยพวงมาลัย เป็นต้น2. โรคหูดที่นิ้วมือ เกิดจากการติดเชื้อไวรัส HPV โดยมักเป็นชนิดสายพันธ์ุย่อย 1, 2, 4 ซึ่งจะติดจากการไปสัมผัสกับรอยโรคของผู้ที่เป็นอยู่โดยตรง ดังนั้น โดยจะเป็นตุ่มนูนแข็ง ผิวหยาบ ขรุขระ ออกเป็นสีเทา เหลือง หรือสีน้ำตาล มักมีอาการเจ็บ3. เนื้องอกชนิดต่างๆของชั้นผิวหนังและชั้นเนื้อเยื่อให้ผิวหนังดังนั้น แนะนำควรไปพบแพทย์ เพื่อตรวจว่าเกิดจากสาเหตุใด ซึ่งหากเป็นตาปลา ก็อาจรักษาโดยการใช้ยาทาและการแช่น้ำอุ่น หรืออาจใช้มีดเฉือนออก หรือผ่าตัดออกก็ได้ หากเป็นหูด ก็อาจอาศัยยามาฆ่าเชื้อหูดหรือการจี้ไฟฟ้า ออก หากเป็นก้อนเนื้องอก ก็ต้องอาศัยการผ่าตัดออกค่ะ